ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 136 core vaccine doses have been administered so far under Nationwide Vaccination Drive
- India's Active caseload currently stands at 86,415
- Active cases account for less than 1% of total cases, currently at 0.25%; Lowest since March 2020
- Recovery Rate currently at 98.38%; Highest since March 2020
- 7,886 recoveries in the last 24 hours increases Total Recoveries to 3,41,62,765
- 7,447 new cases in the last 24 hours
- Daily positivity rate  less than 2% for last 74 days
- Weekly Positivity Rate  less than 1% for last 33 days
- 66.15 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 17 डिसेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 70,46,805 मात्रांचे कोविड-19 प्रतिबंधक लसीकरण झाल्याने भारताने 135.99  कोटी मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,42,79,769 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 7,886 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,41,62,765 झाली आहे. परिणामी, भारतात रुग्ण बरे होण्याचा दर 98.38% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 50 दिवसांपासून 15,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात 7,447 नव्या कोरोना रुग्णांची नोंद झाली. देशातील उपचाराधीन रुग्णांची संख्या सध्या 86,415 आहे. देशातील आतापर्यंतच्या एकूण बाधित रुग्णसंख्येच्या ती 0.25% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,59,952 चाचण्या करण्यात आल्या. भारताने आतापर्यंत एकूण 66.15  कोटींहून अधिक चाचण्या केल्या आहेत. देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.63% असून गेल्या 33 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.59% असून गेले 74 दिवस हा दर 2 % पेक्षा कमी आहे आणि गेले सलग 109 दिवस हा दर 3% पेक्षा कमी आहे.
इतर अपडेट्स :
- लसीच्या 16.66 कोटी पेक्षा जास्त शिल्लक आणि न वापरलेल्या अशा मात्रा राज्ये आणि केंद्रशासित प्रदेशांकडे उपलब्ध आहेत.
- नवीन अखिल भारतीय आयुर्विज्ञान संस्थांसारख्या संस्थांसाठी वाटप केलेल्या निधीची अद्ययावत माहिती
- राष्ट्रीय कौटुंबिक आरोग्य सर्वेक्षणाच्या  पाचव्या फेरीनुसार, देशातील लोकसंख्येचे लिंग गुणोत्तर  1020 असण्याचे अनुमान होते.
महत्त्वाचे ट्विट्सS.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
गृह मंत्रालय
आपत्तीचे व्यवस्थापन, पुनर्बांधणी आणि सुधारणा या क्षेत्रात सहकार्याबाबत भारत आणि बांगलादेश यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 18 ऑगस्ट 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला राष्ट्रीय आपत्ती व्यवस्थापन प्राधिकरण , गृह मंत्रालय, भारत आणि बांग्लादेशच्या आपत्ती व्यवस्थापन आणि मदत मंत्रालय यांच्यात मार्च 2021 मध्ये आपत्ती व्यवस्थापन, लवचिकता आणि तीव्रता रोखण्यात सहकार्यासंबंधी सामंजस्य कराराबाबत अवगत करण्यात आले.
फायदे:
या सामंजस्य करारामध्ये एक यंत्रणा स्थापन करण्याचा प्रस्ताव आहे ज्याद्वारे भारत आणि बांगलादेश या दोन्ही देशांना परस्परांच्या आपत्ती व्यवस्थापन यंत्रणेचा फायदा होईल आणि यामुळे आपत्ती व्यवस्थापनाच्या क्षेत्रात सज्जता, प्रतिसाद आणि क्षमता वाढवण्याची क्षेत्रे मजबूत होण्यास मदत होईल.
सामंजस्य कराराची ठळक वैशिष्ट्ये:
- मदत, प्रतिसाद, पुनर्बांधणी आणि सुधारणा क्षेत्रात मोठ्या प्रमाणावर आपत्ती  त्यांच्या संबंधित प्रदेशात उद्भवलयास दोन्ही पक्षांच्या विनंतीनुसार परस्पर सहकार्य पुरवणे.
- संबंधित माहिती, रिमोट सेन्सिंग डेटा आणि इतर वैज्ञानिक डेटाची देवाणघेवाण आणि आपत्ती प्रतिसाद, सुधारणा , तीव्रता रोखणे, लवचिकता सुनिश्चित करण्यासाठी क्षमता वाढवणे आदीच्या अनुभव/सर्वोत्तम पद्धती सामायिक करणे.
- प्रगत माहिती तंत्रज्ञान, पूर्वसूचना प्रणाली, रिमोट सेन्सिंग आणि दिशादर्शक सेवा आणि आपत्तीची तयारी, प्रतिसाद आणि शमन आणि अधिक रिअल टाईम डेटा सामायिकीकरणासाठी कौशल्य क्षेत्रात सहकार्य वाढवणे .
- आपत्ती व्यवस्थापन क्षेत्रातल्या अधिकाऱ्यांच्या प्रशिक्षणाला मदत करणे .
- दोन्ही देशांदरम्यान संयुक्त आपत्ती व्यवस्थापन सराव आयोजित करणे .
- आपत्ती प्रतिरोधक यंत्रणा तयार करण्यासाठी मानके, अत्याधुनिक तंत्रज्ञान आणि साधने सामायिक करणे .
- आपत्ती व्यवस्थापन क्षेत्रातील मार्गदर्शक तत्त्वे आणि पाठ्यपुस्तके म्हणून प्रकाशने आणि साहित्याची देवाणघेवाण आणि आपत्ती व्यवस्थापन, जोखीम कमी करणे आणि सुधारणा क्षेत्रात संयुक्त संशोधन उपक्रम आयोजित करता येईल.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 238
संरक्षण मंत्रालय
तौते चक्रीवादळाला तोंड देण्यासाठी भारतीय हवाई दलाची तयारी जारी
तौते चक्रीवादळाला तोंड देण्यासाठी भारतीय हवाई दलाची तयारी जारी
तौते चक्रीवादळाला तोंड देण्यासाठी भारतीय हवाई दलाची तयारी जारी असून रविवारी 16 मे 21ला भारतीय हवाई दलाने, एनडीआरएफ अर्थात राष्ट्रीय आपत्ती प्रतिसाद दलाचे 16.5 टन सामान आणि 167 कर्मचारी कोलकाताहून अहमदाबाद इथे नेण्यासाठी 2 C-130J आणि 1 An-32 विमाने तैनात केली . An-32 सध्या अहमदाबादच्या मार्गावर आहे.
याच कारणासाठी एनडीआरएफचे 121 जवान आणि 11.6 टन साहित्य घेऊन C-130J आणि 2 An-32 विमाने विजयवाडाहून अहमदाबादला गेली आहेत.
2 C-130J विमानेही एनडीआरएफचे 110 जवान आणि 15 टन सामान घेऊन पुण्याहून अहमदाबादला गेली आहेत.
राष्ट्रपती कार्यालय
ज्ञानी झैल सिंग यांच्या जयंतीनिमित्त राष्ट्रपतींनी अर्पण केली पुष्पांजली
माजी राष्ट्रपती ज्ञानी झैल सिंग यांच्या जयंती निमित्त राष्ट्रपती, द्रौपदी मुर्मू यांनी आज  ओदिशातील रायरंगपूर येथे पुष्पांजली अर्पण केली.
नागरी उड्डाण मंत्रालय
कृषी आणि शेतकरी कल्याण मंत्रालयाला ड्रोन वापरण्याची परवानगी
प्रधानमंत्री फसल विमा योजनेस समर्थन देण्यासाठी रिमोट सेन्सिंगची परवानगी
नवी दिल्ली, 19 फेब्रुवारी 2021
नागरी उड्डाण मंत्रालय  आणि नागरी उड्डाण महासंचालनालयाने  भारत सरकारच्या कृषी आणि शेतकरी कल्याण  मंत्रालयाला रिमोट पायलट एअरक्राफ्ट सिस्टम  वापरासाठी सशर्त सूट दिली आहे. प्रधानमंत्री फसल विमा योजने  अंतर्गत ग्रामपंचायत स्तरावरील उत्पन्नाच्या अंदाजासाठी देशातील 100 जिल्ह्यातील कृषी क्षेत्रात रिमोट सेन्सिंग डेटा संकलन करायला कृषी आणि शेतकरी कल्याण मंत्रालयाला ड्रोन वापरण्यास परवानगी आहे.
ही सूट, परवानगी पत्र प्राप्त झाल्याच्या तारखेपासून वर्षभरासाठी किंवा डिजिटल अवकाश व्यासपीठ कार्यरत असण्याच्या कालावधीपैकी जो आधी संपणारा असेल तिथपर्यंत वैध असेल. अटी आणि मर्यादांचे काटेकोर पालन झाल्यावरच ही सूट ग्राह्य असेल. कोणत्याही अटींचे उल्लंघन झाल्यास ही सूट रद्दबातल ठरेल आणि नागरी उड्डाण नियामकाच्या 18 व्या परिशिष्टानुसार कारवाई होऊ शकते.
कृषी आणि शेतकरी कल्याण मंत्रालयाला रिमोटेडली ऑपरेटेड ड्रोनबाबत असलेल्या अटी आणि मर्यादा पाहण्यासाठी येथे क्लीक करा.
सार्वजनिक सूचनेसाठी येथे क्लिक कराS.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
संरक्षण मंत्रालय
संरक्षण सचिवांनी ब्रिटनच्या प्रतिनिधीमंडळाची घेतली भेट
संरक्षण सचिव गिरीधर अरमाने यांनी ब्रिटनचे संरक्षण खरेदी राज्यमंत्री अॅलेक्स चॉक यांच्याबरोबर द्विपक्षीय बैठक घेतली. 13 फेब्रुवारी 2023 रोजी पंतप्रधानांच्या हस्ते एरो इंडिया 2023 चे उद्घाटन झाले, त्यानिमित्ताने ही बैठक आयोजित करण्यात आली होती.
संभाव्य संरक्षण औद्योगिक सहकार्य क्षेत्रांसह अनेक विद्यमान तसेच भविष्यातील संरक्षण सहकार्याच्या मुद्द्यांवर या बैठकीत चर्चा करण्यात आली. ब्रिटनच्या मंत्र्यांसोबत भारतातील ब्रिटीश उच्चायुक्त अॅलेक्स एलिस हे देखील होते.
आरोग्य आणि कुटुंब कल्याण मंत्रालय
भारताने दिवसभरातील सर्वाधिक रोगमुक्ताच्या संख्येचा विक्रम नोंदवला
गेल्या चोवीस तासात एक लाखापेक्षा जास्त रुग्ण रोगमुक्त झाले
नवी दिल्ली, 22 सप्टेंबर 2020
भारताने दिवसभरातील रोगमुक्तांची सर्वाधिक संख्या नोंदवली ही ऐतिहासिक घटना आहे.
देशभरातून एक लाखापेक्षा जास्त  रोगमुक्तांची संख्या गेल्या 24 तासात नोंदवली गेली.
एका दिवसातील रोगमुक्ताची संख्या आत्तापर्यंतची सर्वाधिक असणे ही बाब सलग गेले चार दिवस नोंदवली जात आहे हीसुद्धा एक मोठी जमेची बाजू आहे.
याशिवाय एकूण रोगमुक्तांची संख्या जवळपास 45 लाख  आहे . याबरोबरच रोगमुक्ती चा दर हा 80.86% वर पोहोचला आहे.
आजारातून मुक्त झालेल्यांपैकी 79% संख्या ही 10 राज्ये/केंद्रशासित प्रदेशातील असल्याचे नोंदवले गेले आहेत. ही दहा राज्ये म्हणजे महाराष्ट्र, कर्नाटक, आंध्र प्रदेश, उत्तर प्रदेश, तामिळनाडू, ओदिशा, दिल्ली, केरळ, पश्चिम बंगाल आणि पंजाब.
यात 32,000 पेक्षा जास्त  संख्येसह महाराष्ट्राने आघाडी कायम राखली आहे. आंध्रप्रदेशने दिवसभरातील रोगमुक्तांची संख्या 10,000 पेक्षा जास्त नोंदवली आहे.
सर्वात जास्त रोगमुक्तांच्या संख्येसह भारताने या आघाडीवर जगात सर्वात वरचे स्थान मिळवत महत्वाची कामगिरी नोंदवली आहे.
सर्वात जास्त रोगमुक्ताच्या संख्येची सलग वाढती संख्या ही केंद्राने योजलेल्या प्रतिबंधात्मक उपाययोजना आणि चाचण्या, संसर्गाचा माग आणि उपचार या तीन टप्प्यात आखलेल्या धोरणाचा परिपाक आहे.
केंद्राने वैद्यकीय व्यवस्थापन आणि उपचारांच्या नियमावलीत नवीन वैद्यकीय आणि शास्त्रीय माहितीनुसार वेळोवेळी परिणामकारक सुधारणा केल्या.
भारताने रॅम्डेस्वीर, प्लाज्मा उपचार पद्धती तसेच टोकिलीझुम्ब आणि प्रोनिंग, ऑक्सिजनचा थेट वापर, व्हेंटिलेटरचा योग्य तिथेच वापर आणि रक्तात गुठळ्या न होण्यासाठी दिली जाणारी औषधे अशा इतर पद्धती तसेच रोगनिदानावरील विविध उपचारपद्धतीचा विवेकी दृष्टीने वापर करण्यास दिलेली अनुमती यामुळे कोविड रोगमुक्ताची ही मोठी संख्या गाठता आली. याशिवाय सामान्य आणि मध्यम लक्षणांच्या रुग्णांना मार्गदर्शनाखाली गृह विलगीकरण किंवा अलगीकरणाची दिलेली सुविधा तसेच रुग्णांना तत्परतेने उपलब्ध करून दिलेली रुग्णवाहिका सेवा आणि वेळेवर मिळालेले उपचार यामुळे रुग्णांना परिणाम कारक आणि योग्य उपचार मिळणे शक्य झाले.
एम्स, नवी दिल्ली या संस्थेने राज्ये तसेच केंद्रशासित प्रदेशांना त्यांच्या उपचार पद्धतीत सुधारणा करण्यासाठी तसेच वैद्यकीय उपचारातील परिणामकारकता वाढवणे, ICU मधल्या डॉक्टरांच्या कौशल्यातील सुधारणा यासाठी covid-19 व्यवस्थापन ई-आयसीयू व्यवस्थापन या कार्यक्रमातून डॉक्टरांना मार्गदर्शन केले. दर आठवड्याला मंगळवारी आणि शुक्रवारी भरणाऱ्या या कार्यक्रमामुळे देशभरात रोगमुक्तांच्या संख्येत वाढ आणि मृत्यूदर कमी राखण्यास मदत झाली.
आतापर्यंत देशभरातून अशा 20 राष्ट्रीय ई-आयसीयू आयोजित करण्यात आल्या. त्याचा आजपर्यंत 28 राज्ये आणि केंद्रशासित प्रदेशातील 278 रुग्णालयांनी लाभ घेतला आहे.
राज्ये तसेच केंद्रशासित प्रदेशात अनेक उच्चस्तरीय आणि अनेक क्षेत्रातील तज्ञ मंडळे पाठवण्यात आली. यामुळे ती राज्ये तसेच केंद्रशासित प्रदेशांना कंटेनमेंट, संसर्ग पाळत, चाचण्या आणि योग्य औषधोपचार व्यवस्थापन यासाठी मदत मिळाली. देशभरातील रुग्णालये तसेच आरोग्य केंद्रात वैद्यकीय ऑक्सिजन उपलब्ध आहे, अशी हमी केंद्र सातत्याने देत आहे. यामुळेच महत्त्वाचा सर्वाधिक रोगमुक्तांच्या संख्येचा परिणाम साधता येत आहे, आणि मृत्यू दरातही लक्षणीय घट राखता आली. सध्या मृत्युदर 1.59 टक्के एवढा आहे.U.Ujgare/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी जी -20 शिखर परिषदेदरम्यान बाली येथे जर्मनीच्या राष्ट्राध्यक्षांची घेतली भेट
नवी दिल्ली, 16 नोव्हेंबर 2022
पंतप्रधान नरेंद्र मोदी यांनी बाली येथे जी-20 शिखर परिषदेच्या दरम्यान आज जर्मनीचे राष्ट्राध्यक्ष ओलाफ शोल्झ यांची भेट घेतली. उभय नेत्यांची आज झालेली भेट ही उभय नत्यांंची ही तिसऱी भेट आहे; याआधी सहाव्या भारत-जर्मनी आंतर-सरकारी सल्लागार बैठकीसाठी पंतप्रधान मोदी बर्लिन येथे गेले असताना ते जर्मनीचे राष्ट्राध्यक्ष ओलाफ शोल्झ यांना भेटले आणि त्यानंतर शोल्झ यांच्या निमंत्रणाला मान देत, जी-7 शिखर परिषदेतील सदस्य राष्ट्र म्हणून पंतप्रधान मोदी यांनी जर्मनीतील स्क्लोस एल्माऊला भेट दिली तेव्हा उभय नेते भेटले होते.
आजच्या भेटीदरम्यान दोन्ही नेत्यांनी भारत आणि जर्मनी यांच्यातील द्विपक्षीय सहकार्याच्या विस्तृत श्रेणीबाबत चर्चा केली. आंतर-सरकारी सल्लागार बैठकीदरम्यान पंतप्रधान मोदी आणि राष्ट्राध्यक्ष ओलाफ शोल्झ यांनी हरित तसेच शाश्वत विकासाबाबतच्या भागीदारी करारावर स्वाक्षऱ्या केल्यामुळे आता या दोन्ही देशांदरम्यान असलेल्या भागीदारी संबंधांचा नवा टप्पा सुरु झाला आहे. दोन्ही देशांदरम्यान व्यापार तसेच गुंतवणूक विषयक बंध अधिक दृढ करण्यावर आणि संरक्षण दले आणि सुरक्षा, स्थलांतर आणि प्रवाससेवा तसेच पायाभूत सुविधा या क्षेत्रांमध्ये सहकार्य अधिक वाढविण्यावर दोन्ही नेत्यांनी सहमती दर्शविली.
जी-20 आणि संयुक्त राष्ट्रांसह विविध बहुपक्षीय मंचांवर परस्परांशी सहकार्य आणि समन्वय वाढविण्यावर दोन्ही नेत्यांचे एकमत झाले.
S.Bedekar/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
कारगिल युद्ध प्रश्नमंजुषा स्पर्धेच्या विजेत्यांचा संरक्षणमंत्री राजनाथ सिंह यांच्या हस्ते गौरव
(नवी दिल्ली, 14 ऑगस्ट 2019
संरक्षणमंत्री राजनाथ सिंह यांनी आज नवी दिल्लीत कारगिल युद्धावरील ऑनलाईन प्रश्नमंजुषा स्पर्धेच्या विजेत्यांना गौरवले. युवकांमध्ये जागरुकता आणि देशप्रेम निर्माण करण्याच्या उद्देशाने कारगिल विजय दिनाचे औचित्य साधून 26 जुलै ते 4 ऑगस्ट दरम्यान ही प्रश्नमंजुषा आयोजित करण्यात आली होती.
देशभरातून 60 हजार लोक या प्रश्नमंजुषेत सहभागी झाले होते. अव्वल 10 विजेत्यांना रोख पारितोषिके तर अन्य 100 जणांना संरक्षणमंत्र्यांच्या हस्ते प्रमाणपत्रे प्रदान करण्यात आली. या विजेत्यांना उद्या लाल किल्ल्यावर स्वातंत्र्यदिनानिमित्त ध्वजवंदनाला उपस्थित राहण्याची संधी मिळणार आहे.
सशस्त्र दलांचे सामर्थ्य, शौर्य आणि बलिदानामुळेच देश सुरक्षित असल्याचे संरक्षणमंत्री म्हणाले.
S.Tupe/S.Kane/P.Kor
अल्पसंख्यांक मंत्रालय
अल्पसंख्याक समाजातील विद्यार्थ्यांना दिल्या जाणाऱ्या शिष्यवृत्तीची माहिती
नवी दिल्ली 14 मार्च 2022
केंद्रीय अल्पसंख्याक व्यवहार मंत्रालय बौद्ध, ख्रिस्ती, जैन, मुस्लीम, पारसी आणि शीख या सहा अधिसूचित अल्पसंख्याक समुदायांतील विद्यार्थ्यांच्या शैक्षणिक सक्षमीकरणासाठी पुढील शिष्यवृत्ती योजना राबवत आहे:
 मॅट्रिक-पूर्व शिष्यवृत्ती योजना - ज्या विद्यार्थ्यांच्या जन्मदात्या किंवा कायद्याने संमत पालकांचे वार्षिक उत्पन्न 1 लाख रुपयांपेक्षा कमी असेल आणि त्या विद्यार्थी अथवा विद्यार्थिनीने आधीच्या वर्गातून उत्तीर्ण होताना किमान 50% गुण मिळविलेले असतील असे विद्यार्थी या शिष्यवृत्तीसाठी पात्र आहेत.
मॅट्रिक-पश्चात शिष्यवृत्ती योजना - ज्या विद्यार्थ्यांच्या जन्मदात्या किंवा कायद्याने संमत पालकांचे वार्षिक उत्पन्न 2 लाख रुपयांपेक्षा कमी असेल आणि त्या विद्यार्थी अथवा विद्यार्थिनीने आधीच्या वर्गातून उत्तीर्ण होताना किमान 50% गुण मिळविलेले असतील असे विद्यार्थी या शिष्यवृत्तीसाठी पात्र आहेत.
 गुणवत्ता आणि साधन आधारित शिष्यवृत्ती योजना-- ज्या विद्यार्थ्यांच्या जन्मदात्या किंवा कायद्याने संमत पालकांचे वार्षिक उत्पन्न अडीच लाख रुपयांपेक्षा कमी असेल आणि त्या विद्यार्थी अथवा विद्यार्थिनीने आधीच्या वर्गातून उत्तीर्ण होताना किमान 50% गुण मिळविलेले असतील असे विद्यार्थी या शिष्यवृत्तीसाठी पात्र आहेत.
 बेगम हजरत महल राष्ट्रीय शिष्यवृत्ती योजना - ही अल्पसंख्याक समाजातील नववी ते बारावी इयत्तेत शिकणाऱ्या गुणवत्ताप्राप्त मुलींसाठीची शिष्यवृत्ती योजना आहे. ज्या विद्यार्थिनींच्या जन्मदात्या किंवा कायद्याने संमत पालकांचे वार्षिक उत्पन्न दोन लाख रुपयांपेक्षा कमी असेल आणि त्या विद्यार्थिनीने आधीच्या वर्गातून उत्तीर्ण होताना किमान 50% गुण मिळविलेले असतील अशा विद्यार्थिनी या शिष्यवृत्तीसाठी पात्र आहेत.
शिष्यवृत्तीप्राप्त विद्यार्थ्यांचे श्रेणीनिहाय तपशील आणि वर्ष 2016-17 ते 2020-21 या कालावधीत उपरोल्लेखित योजनांच्या अंतर्गत मंजुरी देण्यात आलेल्या शिष्यवृत्तीची रक्कम खालील तक्त्यात दिली आहे:
|
|
Buddhist
|
|
Christian
|
|
Jain
|
|
Muslim
|
|
Sikh
|
|
Parsi
|
|
Total Scholarships sanctioned
|
|
Amount 
|
|
741231
|
|
3722438
|
|
404121
|
|
23445123
|
|
2540217
|
|
4828
|
|
30857958
|
|
9904.06
केंद्रीय अल्पसंख्याक मंत्री मुख्तार अब्बास नक्वी यांनी आज राज्यसभेत लिखित उत्तराद्वारे ही माहिती दिली.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 906
पंतप्रधान कार्यालय
आशियाई क्रीडा स्पर्धेत महिलांच्या कबड्डी स्पर्धेत ऐतिहासिक सुवर्णपदक मिळवणाऱ्या भारतीय संघाचे पंतप्रधानांनी केले अभिनंदन
आशियाई क्रीडा स्पर्धेत ऐतिहासिक सुवर्णपदक जिंकल्याबद्दल पंतप्रधान नरेंद्र मोदी यांनी कबड्डी महिला संघाचे अभिनंदन केले आहे.
पंतप्रधानांनी X या समाजमाध्यमावर पोस्ट केले आहे:
" आशियाई क्रीडा स्पर्धेत आज भारतासाठी ऐतिहासिक क्षण आहे. आपल्या कबड्डी महिला संघाने सुवर्णपदक जिंकले आहे. हा विजय, आपल्या महिला खेळाडूंच्या अदम्य इच्छाशक्तीचा पुरावाच आहे. त्यांचा यशाचा भारताला अभिमान वाटतो. संपूर्ण संघाचे खूप खूप अभिनंदन. त्यांच्या भविष्यातील प्रयत्नांसाठी त्यांना खूप शुभेच्छा.”
>
पंतप्रधान कार्यालय
बाराबांकी येथील पूर्वांचल महामार्गावर झालेल्या रस्ते अपघातातल्या जीवितहानी बद्दल पंतप्रधानांनी केले दुःख व्यक्त
नवी दिल्ली, 25 जुलै 2022
पंतप्रधान नरेंद्र मोदी यांनी बाराबांकी येथील पूर्वांचल महामार्गावर झालेल्या रस्ते अपघातातल्या जीवितहानी बद्दल दुःख व्यक्त केले आहे. या अपघातात जखमी झालेल्या व्यक्ती त्वरित बऱ्या व्हाव्यात अशी प्रार्थना केली आहे आणि त्यांनी म्हटले आहे की, राज्य सरकारच्या देखरेखीखाली स्थानिक प्रशासन सर्व प्रकारची मदत करत आहे.
पंतप्रधान कार्यालयाने केलेल्या ट्विट संदेशात म्हटले आहे,
"बाराबांकी येथील पूर्वांचल महामार्गावर झालेला अपघात खूपच दुःखदायक आहे, या अपघातात ज्या लोकांनी आपल्या प्रियजनांना गमावलं आहे त्यांच्या प्रती मी सहसवेदना व्यक्त करत आहे. त्याचबरोबर सर्व जखमी झालेल्यांप्रती ते लवकरात लवकर बरे व्हावेत अशी कामना करत आहे.राज्य सरकारच्या देखरेखीखाली स्थानिक प्रशासन सर्व प्रकारची मदत करत आहे.Jaydevi PS/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
मोदी सरकारने सीमा भागात पायाभूत सुविधा आणि व्यवस्थापना  ची एकछत्री योजना 2021-22 ते 2025-26 पर्यंत सुरू ठेवण्याचा केंद्र सरकारचा निर्णय
केंद्रीय गृहमंत्री अमित शहा यांच्या मार्गदर्शनाखाली गृह मंत्रालय सीमा भागात पायाभूत सुविधा आणि व्यवस्थापन सुधारण्यासाठी कटिबद्ध
2021-22 ते 2025-26 पर्यंत कालावधीसाठी या योजनेसाठी 13,020 कोटी रुपये खर्च अपेक्षित
बीआयएम सीमा व्यवस्थापन, गस्त आणि सीमांचे रक्षण करण्यासाठी सीमा भागात पायाभूत सुविधा मजबूत करेल
नवी दिल्ली, 21 फेब्रुवारी 2022
15 व्या वित्त आयोगाच्या संसाधनाव्यतिरिक्त “सीमा भागात पायाभूत सुविधा आणि व्यवस्थापन”  ची केंद्रीय एकछत्री योजना 2021-22 ते 2025-26 या काळात 13,020 कोटी रुपये खर्चासह पुढे सुरु ठेवण्यासाठी मोदी सरकारने मंजुरी दिली आहे. केंद्रीय गृहमंत्री अमित शाह यांच्या मार्गदर्शनाखाली गृह मंत्रालय सीमेवरील पायाभूत सुविधा आणि व्यवस्थापन सुधारण्यासाठी वचनबद्ध आहे. या निर्णयामुळे सीमा व्यवस्थापन, गस्त आणि सीमेचे रक्षण करण्यासाठी तिथल्या पायाभूत सुविधांना बळ मिळेल.
ही योजना भारत-पाकिस्तान, भारत-बांगलादेश , भारत-चीन, भारत-नेपाळ, भारत-भूतान आणि भारत-म्यानमार सीमा सुरक्षित राखण्यासाठी सीमेवर कुंपण, प्रकाशझोत, तंत्रज्ञान विषयक संशोधन , सीमा रस्ते आणि बॉर्डर आउटपोस्ट /कंपनी ऑपरेटिंग बेस  यासारख्या पायाभूत सुविधांच्या निर्मितीमध्ये मदत करेल.R.Aghor/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
शिवगिरी यात्रेचा 90 वा वर्धापनदिन आणि ब्रह्मविद्यालयाचा सुवर्ण महोत्सव यानिमित्त वर्षभर चालणाऱ्या सोहळ्याच्या 7, लोककल्याण मार्ग येथे होणाऱ्या उद्घाटन समारंभात पंतप्रधान सहभागी होणार
नवी दिल्ली, 25 एप्रिल 2022
शिवगिरी यात्रेचा 90 वा वर्धापनदिन आणि ब्रह्म विद्यालयाचा सुवर्णमहोत्सव यानिमित्त वर्षभर चालणाऱ्या सोहोळ्याच्या उद्घाटन समारंभामध्ये पंतप्रधान नरेंद्र मोदी सहभागी होणार आहेत. हा कार्यक्रम उद्या, 26 एप्रिल 2022 रोजी सकाळी साडेदहा वाजता, नवी दिल्ली येथील 7,लोककल्याण मार्ग येथे होणार आहे. पंतप्रधान या समारंभात वर्षभर चालणाऱ्या संयुक्त सोहोळ्याचे बोधचिन्ह देखील जारी करतील. शिवगिरी यात्रा आणि ब्रह्म विद्यालय या दोन्ही गोष्टी महान समाज सुधारक नारायण गुरु यांच्या आशीर्वादाने आणि मार्गदर्शनाने सुरु झाल्या होत्या.
दर वर्षी 30 डिसेंबर ते 1 जानेवारी अशा तीन दिवसांच्या कालावधीत तिरुवनंतपुरम येथील शिवगिरी देवस्थानच्या परिसरात ही यात्रा भरते. नारायण गुरूंच्या शिकवणीनुसार, लोकांमध्ये समावेशक ज्ञानाची निर्मिती हा यात्रेचा उद्देश असायला हवा आणि या यात्रेने त्यांचा समग्र विकास आणि भरभराट होण्यास मदत व्हायला हवी. म्हणून ही यात्रा, शिक्षण, स्वच्छता, धार्मिकता, हस्तकला, व्यापार आणि वाणिज्य, कृषी, विज्ञान आणि तंत्रज्ञान तसेच संघटीत प्रयत्न या आठ घटकांवर लक्ष केंद्रित करते.
सर्वप्रथम 1933 मध्ये मूठभर भाविकांच्या उपस्थितीत ही यात्रा भरली होती पण आता मात्र ही यात्रा म्हणजे दक्षिण भारतातील प्रमुख धार्मिक उत्सवांपैकी एक झाली आहे. दर वर्षी, विविध जाती, संप्रदाय, धर्म यातले विविध भाषा बोलणारे लाखो भाविक जगभरातून या यात्रेत सहभागी होण्यासाठी येतात.
नारायण गुरु यांनी या स्थळी समतोल वृत्तीने आणि समान सन्मानाने सर्व धर्मांतील उत्तम तत्वांची शिकवण देणाऱ्या विद्यालयाची संकल्पना मांडली होती. हीच संकल्पना प्रत्यक्षात साकार करण्यासाठी शिवगिरीचे ब्रह्म विद्यालय स्थापन करण्यात आले. ब्रह्म विद्यालयात नारायण गुरु यांचे साहित्य आणि जगातील सर्व प्रमुख धर्मांचे धर्मग्रंथ यांच्या अध्यापनासह भारतीय तत्वज्ञान शिकविणारा 7 वर्षांचा अभ्यासक्रम शिकविला जातो.
R.Aghor/ S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
देशात गेल्या 9 वर्षात स्टार्टअप्सची संख्या 300 पटीने वाढली : केंद्रीय मंत्री डॉ जितेंद्र सिंह
नवी दिल्ली, 10 एप्रिल 2023
केंद्रीय राज्यमंत्री विज्ञान आणि तंत्रज्ञान  राज्य मंत्री डॉ जितेंद्र सिंह यांनी आज नवी दिल्लीत बोलताना सांगितले की, गेल्या 9 वर्षांत भारतात स्टार्टअप्सची संख्या 300 पटीने वाढली आहे.
राष्ट्रपती भवनात आयोजित एका कार्यक्रमात, केंद्रीय विज्ञान आणि तंत्रज्ञान मंत्रालयाच्या वतीने देण्यात येणारे, “राष्ट्रीय नवोन्मेष पुरस्कार” राष्ट्रपती द्रौपदी मुर्मू यांच्या हस्ते “ग्रासरूट इनोव्हेटरना ” प्रदान करण्यात आले, या कार्यक्रमात डॉ. जितेंद्र सिंह बोलत होते.
देशात 2014 पूर्वी सुमारे 350 स्टार्टअप्स होते, मात्र पंतप्रधान नरेंद्र मोदी यांनी लाल किल्ल्याच्या तटबंदीवरून केलेल्या स्वातंत्र्यदिनाच्या भाषणातून आवाहन केल्यांनतर आणि 2016 मध्ये विशेष स्टार्टअप योजना आणल्यानंतर, 100 पेक्षा जास्त युनिकॉर्नसह स्टार्टअप्समध्ये लक्षणीय वाढ होऊन ही संख्या 90,000 हून अधिक झाली आहे, असे त्यांनी सांगितले.
त्याचबरोबर पंतप्रधान नरेंद्र मोदी यांनी अंतराळ क्षेत्र खाजगी सहभागासाठी खुले केल्यामुळे अवघ्या तीन वर्षात अंतराळ क्षेत्रात 100 पेक्षा अधिक स्टार्टअप्स सुरु झाले आहेत. त्याचप्रमाणे जैव तंत्रज्ञानाशी निगडीत स्टार्टअप्सची संख्या 50 वरून सुमारे 6,000 वर गेली, अशी माहिती डॉ. जितेंद्र सिंह यांनी दिली.
भारतातील तरुणांमध्ये प्रतिभा, क्षमता, नवोन्मेष आणि सर्जनशीलतेची कमतरता नव्हती, मात्र त्यांना राजकीय नेतृत्वाकडून पोषक वातावरण आणि योग्य आर्थिक आधाराची गरज होती, ती पंतप्रधान नरेंद्र मोदींनी पूर्ण केली असे, डॉ. जितेंद्र सिंह यांनी सांगितले. तसेच आपल्या ग्रामीण तरुणांमध्येही मोठ्या प्रमाणात नाविन्यपूर्ण प्रतिभा आहे तसेच औपचारिक शिक्षण पदवी आणि नवोन्मेषाची क्षमता यांचा परस्परांशी कोणताही संबंध नाही, हे आजच्या पुरस्कारांवरून स्पष्ट होते, असे ते म्हणाले. पंतप्रधान मोदी यांनी राष्ट्रीय शिक्षण धोरण 2020 आणून या मुद्द्यांकडे लक्ष वेधले आहे. हे शिक्षण धोरण केवळ शैक्षणिक पदवीवरच नव्हे तर कौशल्यावर भर देते तसेच व्यक्तीला त्याच्या योग्यतेनुसार आणि कौशल्यानुसार उपजीविकेचे साधन मिळवण्यासाठी तयार करते, असे त्यांनी सांगितले.
ज्यांच्याकडे खूप उच्च औपचारिक शिक्षण नसले तरी आपली यशोगाथा तयार करण्यासाठी आणि स्वत:साठी उपजीविकेचे आकर्षक साधन निर्माण करण्यास सक्षम असणारे ' तळागाळातील नवोन्मेषक' भारतात मोठ्या संख्येने उपलब्ध आहेत, हे आज देण्यात आलेल्या पुरस्कारांचे स्वरूप आणि पुरस्कार विजेत्यांच्या व्यक्तिरेखेवरून सिद्ध होते , असे त्यांनी नमूद केले.
"नवोन्मेष आणि उद्यमशीलता"  महोत्सव आयोजित केल्याबद्दल डॉ जितेंद्र सिंह यांनी विज्ञान आणि तंत्रज्ञान विभाग आणि राष्ट्रीय नवोन्मेष फाउंडेशनच्या  प्रयत्नांची प्रशंसा केली. औपचारिक अर्थाने उच्चशिक्षित नाहीत किंवा विज्ञानाचे विद्यार्थी नाहीत तरी ज्यांच्याकडे उपजत प्रतिभा आणि नवोन्मेष तसेच उद्यमशीलतेची जन्मजात योग्यता आहे, आणि हे त्यांच्यासाठी उपजीविकेचे साधन देखील बनू शकते,अशा लोकांमध्येही विज्ञान, तंत्रज्ञान आणि नवोन्मेषला प्रोत्साहन देण्याचा हा एक अनोखा प्रयत्न आहे, असे त्यांनी सांगितले.
राष्ट्रीय स्तर, राज्य स्तर आणि विद्यार्थी श्रेणी अशा विविध श्रेणींमध्ये पुरस्कार प्रदान करण्यात आले. आज पुरस्कार प्राप्त दोघांना त्यांच्या नवोन्मेषासाठी यापूर्वीच पद्मश्री पुरस्काराने सन्मानित करण्यात आले आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138